送周明叔王成叟併上昌甫仲止二兄
作者：葉適
朝代：宋

paragraphs: 成叟自成身，明叔志明時。
二士湗村下，飲醇棄糟醨。
湗村去綿邈，二士天所遺。
琢琱而佩環，染夏爲裳衣。
高岡無長松，結根空兔絲。
渚行枉又直，帆掛昂復低。
飯彼章泉菽，羹以南澗葵。
沐浴明月珠，簸弄芙蓉旂。
兩邦意氣合，一唯萬論微。
羌余抱茲獨，安得往從之。